《游山和白沙晚酌韵十首 其五 青萝嶂》
明代·王渐逵

山下沧溟环一溪，目中全粤了无迷。未将太华从头数，已觉星辰拂袖低。

放达祇须三五伴，鍊神安用百千提。明朝更住孤峰顶，肯与坡翁咏雪泥。

作者简介：（1498—1559）明广东番禺人，字用仪，一字鸿山，号青萝子、大隐山人。正德十二年进士，官刑部主事。以养母请告，家居十余年，后至广州，适有诏，养病逾三年者不复叙用。乃赴会稽，谒王阳明墓，与其门人讲学。久之乃归。后复被荐入京，言事不报，复乞归。嘉靖三十七年十二月卒。有《青萝文集》。